Pyrrhosseier

Pyrrhosseier er en dyrekjøpt seier, hvor innsatsen kostet mer enn gevinsten er verd; i verste fall en seier jevngod med et nederlag.«pyrrhosseier» i Det Norske Akademis ordbok. Det Norske Akademi for Språk og Litteratur.  (hentet januar 2026).

Uttrykket stammer fra historien om Pyrrhos av Epirus som i to seire over romerne, første gang i 280 f.Kr. og deretter i 279 f.Kr. under pyrrhoskrigen, vant seire som nesten utslettet hæren hans. Romerne hadde større tilgang på soldater, så tapene deres skadet dem mindre enn seirene til Pyrrhos skadet ham. Han er ofte sitert for: «Enda en slik seier, og jeg kommer alene tilbake til Epirus»,«Ne ego si iterum eodem modo uicero, sine ullo milite Epirum reuertar» hos Orosius: Historiarum Adversum Paganos Libri, IV, 1.15 eller: «En slik seier til, og jeg er fortapt».Varianter: «Om vi er seierrike i enda et slag med romerne, er vi helt fortapte». Plutark: Livet til Pyrrhos, 21:8

Et beslektet uttrykk er «å vinne slaget, men tape krigen», dvs. et heldig utfall i starten som viser seg å medføre alvorlige ulemper. I en pyrrhosseier medfører seieren uforholdsmessige kostnader.

 Eksempler 
 Slaget ved Hydaspes (326 f.Kr.) mellom Gresk Makedonia og Paurava-kongedømmet i India. Hærføreren Aleksander den store vant, men hans soldater nektet å kjempe seg videre i India.
 Slaget ved Asculum i 279 f.Kr. der Pyrrhus av Epirus og italienske allierte kjempet mot romerne.
 Turko-Tang-slaget (681).
 Slaget ved Kosovosletta (1389) mellom Serbia og det osmanske rike.
 Slaget ved Malplaquet (1709) under den spanske arvefølgekrigen.
 Det tredje slaget ved Panipat (1761) mellom marathaer og afghanere.
 Slaget ved Bunker Hill (1775) under den amerikanske frigjøringskrigen.
 Slaget ved Guilford Court House (1781) under den amerikanske frigjøringskrigen.
 Slaget ved Isandlwana (1879) under Zulukrigen, mellom det britiske imperiet og Zulu-kongedømmet.
 Slaget ved Passchendaele (1917) under første verdenskrig.
 Slaget ved Kreta (1941) under andre verdenskrig.
 Slaget ved Santa Cruz-øyene i Salomonøyene (1942) under andre verdenskrig.
 Vukovar-slaget (1991) under Kroatiakrigen.
 Slaget om Bakhmut under Russlands invasjon av Ukraina 2022.

 Referanser 

 Se også 
Bjørnetjeneste
Pyrrhoskrigen

Kategori:Ord og uttrykk
Kategori:Militær strategi
Kategori:Seier
fi:Pyrrhos#Pyrrhoksen voitto